Bastian Elnan Aurstad

Bastian Elnan Aurstad (født 18. januar 2005) er en norsk friidrettsutøver som representerer Steinkjer Friidrettsklubb. Tidligere representerte han Henning IL. Han ble norgesmester på 400 meter hekk i 2022, og han ble U18-europamester i samme øvelse senere i 2022.

Idrettskarriere 
Aurstad vant NM-sølv både på 400 meter og 400 meter hekk under NM i Kristiansand i 2021. I 2022 ble han norgesmester på 400 meter hekk, under NM på Stjørdal. Tiden 51,66 var ny aldersrekord på distansen i Norge.

Han løp på 51,83 på 400 meter hekk under NM i friidrett 2021, og var med det den raskeste 16-åringen i verden på distansen i 2021.

Han deltok i U18-EM i friidrett 2022 der han vant gull på 400 meter hekk med tiden 50,89. Han var også med på Norges lag på 1000 meter stafett som vant EM-sølv.

Aurstad ble rangert som nummer 438 på listen over de tusen beste idrettsutøverne i Trøndelag i avisa Nidaros sin kåring i 2022.

Medaljer i norske mesterskap

Referanser

Eksterne lenker 
 
  Bastian Elnan Aurstad – Norges Friidrettsforbund
  Profil, U18-EM 2022 

Norske sprintere
Norske hekkeløpere
Friidrettsutøvere for Steinkjer FIK
Personer fra Steinkjer kommune
Junioreuropamestere i friidrett
Norgesmestere i friidrett